CELEX: 62013CA0039
Language: et
Date: 2014-06-12 00:00:00
Title: Liidetud kohtuasjad C-39/13 ja C-41/13: Euroopa Kohtu (teine koda) 12. juuni 2014 . aasta otsus (Gerechtshof te Amsterdami eelotsusetaotlus – Madalmaad) – Inspecteur van de Belastingdienst/Noord/kantoor Groningen versus SCA Group Holding BV (C-39/13), X AG jt versus Inspecteur van de Belastingdienst Amsterdam (C-40/13), Inspecteur van de Belastingdienst Holland-Noord/kantoor Zaandam versus MSA International Holdings BV, MSA Nederland BV (C-41/13) (Asutamisvabadus — Ettevõtte tulumaks — Samasse kontserni kuuluvatest äriühingutest koosnev ühine maksukohustuslane — Taotlus — Keeldumispõhjused — Ühe või mitme vaheastme äriühingu asukoht või emaettevõtja asukoht, mis on teises liikmesriigis — Püsiva tegevuskoha puudumine maksustavas riigis)

25.8.2014   
            
            
               ET
            
            
               Euroopa Liidu Teataja
            
            
               C 282/9
            
         Euroopa Kohtu (teine koda) 12. juuni 2014. aasta otsus (Gerechtshof te Amsterdami eelotsusetaotlus – Madalmaad) – Inspecteur van de Belastingdienst/Noord/kantoor Groningen versus SCA Group Holding BV (C-39/13), X AG jt versus Inspecteur van de Belastingdienst Amsterdam (C-40/13), Inspecteur van de Belastingdienst Holland-Noord/kantoor Zaandam versus MSA International Holdings BV, MSA Nederland BV (C-41/13)
   (Liidetud kohtuasjad C-39/13 ja C-41/13) (1)
   
   ((Asutamisvabadus - Ettevõtte tulumaks - Samasse kontserni kuuluvatest äriühingutest koosnev ühine maksukohustuslane - Taotlus - Keeldumispõhjused - Ühe või mitme vaheastme äriühingu asukoht või emaettevõtja asukoht, mis on teises liikmesriigis - Püsiva tegevuskoha puudumine maksustavas riigis))
   2014/C 282/12
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof te Amsterdam
   
      Põhikohtuasja pooled
   
   
      Hagejad: Inspecteur van de Belastingdienst/Noord/kantoor Groningen (C-39/13), X AG, X1 Holding GmbH, X2 Holding GmbH, X3 Holding GmbH, D1 BV, D2 BV, D3 BV (C-40/13), Inspecteur van de Belastingdienst Holland-Noord/kantoor Zaandam (C-41/13)
   
      Kostjad: SCA Group Holding BV (C-39/13), Inspecteur van de Belastingdienst Amsterdam (C-40/13), MSA International Holdings BV, MSA Nederland BV (C-41/13)
   
      Resolutsioon
   
   
               1.
            
            
               Kohtuasjades C-39/13 ja C-41/13 tuleb ELTL artikleid 49 ja 54 tõlgendada nii, et nendega on vastuolus sellised liikmesriigi õigusnormid, mille kohaselt võib residendist emaettevõtja moodustada residendist tütarettevõtjaga ühise maksukohustuslase, kui tütarettevõtja kuulub talle ühe või mitme residendist vaheastme äriühingu kaudu, kuid ei või seda teha juhul, kui tütarettevõtja kuulub talle selliste mitteresidendist äriühingute kaudu, kellel ei ole selles liikmesriigis püsivat tegevuskohta.
            
         
               2.
            
            
               Kohtuasjas C-40/13 tuleb ELTL artikleid 49 ja 54 tõlgendada nii, et nendega on vastuolus liikmesriigi sellised õigusnormid, mille kohaselt on maksude koondamise õigus ette nähtud residendist emaettevõtjale, kellel on residendist tütarettevõtjad, kuid seda õigust ei anta residendist tütarettevõtjatele, kelle ühise emaettevõtja asukoht ei ole selles liikmesriigis ja emaettevõtjal ei ole seal püsivat tegevuskohta.
            
         
      (1)  ELT C 123, 27.4.2013.